जेडीए क्षेत्राधिकार में अवैध इमारतें सीज होंगी, अतिक्रमण हटेंगे
जोधपुर | जेडीएक्षेत्र में अवैध रूप से निर्माणाधीन बहुमंजिला इमारतों और विभिन्न स्थानों पर अतिक्रमण पर नजर रखने के लिए अधिकारियों को निर्देश दिए गए हैं। इस संबंध में आयुक्त दुर्गेश कुमार बिस्सा ने विधि और अतिक्रमण शाखा की संयुक्त बैठक ली। उन्होंने अतिक्रमण हटाने अवैध निर्माण को हतोत्साहित करने के संबंध में चल रही प्रक्रिया पर असंतोष जताया और कहा कि अवैध कॉलोनियों निर्माण और अतिक्रमणों से आमजन को परेशानी का सामना करना पड़ता है। इससे प्राधिकरण की साख पर असर पड़ता है। साथ ही जेडीए काे आर्थिक रूप से भी हानि उठानी पड़ती है। बिस्सा ने अधिकारियों को उनके क्षेत्र में हो रहे अतिक्रमणों, अवैध निर्माण को हटाने सीज करने के निर्देश दिए।
hin_Deva hin_Deva